
VLÁDNY NÁVRH

Zákon
	
z ... 2026,

[bookmark: _Hlk83985083]ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z., zákona č. 479/2005 Z. z., zákona č. 561/2005 Z. z., 
zákona č. 193/2007 Z. z., zákona č. 500/2007 Z. z., zákona č. 179/2008 Z. z., 
zákona č. 435/2008 Z. z., zákona č. 191/2009 Z. z., zákona č. 469/2009 Z. z., 
zákona č. 556/2010 Z. z., zákona č. 133/2013 Z. z., zákona č. 402/2013 Z. z., 
zákona č. 35/2014 Z. z., zákona č. 259/2015 Z. z., zákona č. 282/2015 Z. z., 
zákona č. 91/2016 Z. z., zákona č. 305/2016 Z. z., zákona č. 176/2017 Z. z., 
zákona č. 56/2018 Z. z., zákona č. 177/2018 Z. z., zákona č. 284/2018 Z. z., 
zákona č. 146/2019 Z. z., zákona č. 221/2019 Z. z., zákona č. 473/2019 Z. z., 
zákona č. 90/2020 Z. z., zákona č. 378/2021 Z. z., zákona č. 187/2022 Z. z., 
zákona č. 336/2022 Z. z., zákona č. 205/2023 Z. z., zákona č. 332/2023 Z. z., zákona č. 26/2025 Z. z. a zákona č. 143/2025 Z. z. sa mení a dopĺňa takto:

1. V § 5 ods. 4 sa za prvú vetu vkladá nová druhá veta, ktorá znie: „Ministerstvo môže vymedziť vnútorné funkčné členenie územia verejného prístavu, najmä na časti územia vymedzené na strategické prístavné činnosti a časti územia vymedzené na rozvojové účely alebo na podnikanie.“. 

2. V § 5 ods. 14 sa vypúšťajú slová „podľa § 6 na základe sadzobníka schváleného ministerstvom“.

3. Nadpis § 6 znie: „Spoločnosť“.

4. V § 6 sa vypúšťajú odseky 3 až 9 a 12 až 19.

Doterajšie odseky 10 a 11 sa označujú ako odseky 3 a 4.

Poznámky pod čiarou k odkazom 3b až 3f a 3ja sa vypúšťajú.

5. V § 6 sa za odsek 2 vkladá nový odsek 3, ktorý znie:

„(3) Okrem činností podľa odseku 2 spoločnosť vykonáva podnikateľskú činnosť zameranú najmä na rozvoj, prevádzku, správu, prenájom, investičnú prípravu a obchodné využívanie majetku spoločnosti.“. 

Doterajšie odseky 3 a 4 sa označujú ako odseky 4 a 5.

6. § 6 sa dopĺňa odsekom 6, ktorý znie:

„(6) Ministerstvo podá návrh na zrušenie poznámky o obmedzení nakladania s majetkom spoločnosti v územných obvodoch verejných prístavov v katastri nehnuteľností podľa osobitného predpisu.3b)“.

Poznámka pod čiarou k odkazu 3b znie:

„3b) 	§ 39 ods. 3 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.“.

7. V § 6e sa vypúšťa odsek 2. Súčasne sa zrušuje označenie odseku 1.

Poznámka pod čiarou k odkazu 3r sa vypúšťa.

8. § 6f vrátane nadpisu sa vypúšťa.

Poznámka pod čiarou k odkazu 3s sa vypúšťa.

9. V § 38 písm. m) sa vypúšťajú slová „a § 6 ods. 6“ .

10. V § 38 sa vypúšťajú písmená p) až r).

Doterajšie písmená s) až z) sa označujú ako písmená p) až w).

11. V § 39 písm. y) sa slová „a y)“ nahrádzajú slovami „a v)“.

12. V § 41 ods. 2 sa za slová „§ 5 ods.“ vkladajú slová „4 a“ a slová „§ 38 písm. l), m), p), q) a s)“ sa nahrádzajú slovami „§ 38 písm. l), m) a p)“.

13. V § 41 ods. 3 a § 41a ods. 2 písm. e) sa slová „§ 38 písm. s)“ nahrádzajú slovami „§ 38 písm. p)“.


Čl. II

Tento zákon nadobúda účinnosť 1. novembra 2026.

